
การวิจัย  เรื่อง การพัฒนารูปแบบการเรียนการสอนโดยใช้กลอนค่านิยม ๑๒ ประการของคนไทยเป็นสื่อเพื่อพัฒนาทักษะการอ่านออกเสียงและการอ่านจับใจความ สำหรับนักเรียนชั้นประถมศึกษาปีที่ ๔  มีวัตถุประสงค์เพื่อ ๑) ศึกษาข้อมูลพื้นฐานในการพัฒนารูปแบบการเรียนการสอนโดยใช้กลอนค่านิยม ๑๒ ประการของคนไทยเป็นสื่อเพื่อพัฒนาทักษะการอ่านออกเสียงและการอ่านจับใจความ สำหรับนักเรียนชั้นประถมศึกษาปีที่ ๔  ๒) ออกแบบและพัฒนารูปแบบการเรียนการสอนโดยใช้กลอนค่านิยม ๑๒ ประการของคนไทยเป็นสื่อเพื่อพัฒนาทักษะการอ่านออกเสียงและการอ่านจับใจความ สำหรับนักเรียนชั้นประถมศึกษาปีที่ ๔ ๓) ศึกษาผลการใช้รูปแบบการเรียนการสอนโดยใช้กลอนค่านิยม ๑๒ ประการของคนไทยเป็นสื่อเพื่อพัฒนาทักษะการอ่านออกเสียงและการอ่านจับใจความ สำหรับนักเรียนชั้นประถมศึกษาปีที่ ๔  และ ๔) ประเมินความพึงพอใจของนักเรียนที่มีต่อรูปแบบการเรียนการสอนโดยใช้กลอนค่านิยม ๑๒ ประการของคนไทยเป็นสื่อเพื่อพัฒนาทักษะการอ่านออกเสียงและการอ่านจับใจความ สำหรับนักเรียนชั้นประถมศึกษาปีที่ ๔ การวิจัยแบ่งเป็น ๔ ขั้นตอน คือ ขั้นตอนที่ ๑ การวิเคราะห์ข้อมูลพื้นฐาน (Analysis : R1) ขั้นตอนที่ ๒ การออกแบบและพัฒนารูปแบบการสอน (Design and Development : D1) ขั้นตอนที่ ๓ การนำรูปแบบการเรียนการสอนไปใช้ (Implement : R2) และขั้นตอนที่ ๔ การประเมินผลรูปแบบการเรียนการสอน (Evaluation : D2) เครื่องมือที่ใช้      ในการวิจัยครั้งนี้  คือ  ๑) กลอนค่านิยม ๑๒ ประการของคนไทยจำนวน ๑๓ กลอน ๒) แผนการจัด การเรียนรู้ที่ใช้กลอนค่านิยม ๑๒  ประการของคนไทยเป็นสื่อ จำนวน ๑๕ แผน ๓) แบบทดสอบวัดผล สัมฤทธิ์ทางการเรียนเป็นแบบปรนัยชนิดเลือกตอบ 4 ตัวเลือก จำนวน ๓๐ ข้อ ๔) แบบประเมินความพึงพอใจของนักเรียนที่มีต่อรูปแบบการเรียนการสอน  กลุ่มตัวอย่างที่ใช้ในการวิจัยเป็นนักเรียน   ชั้นประถมศึกษาปีที่ ๔ โรงเรียนนานาชาติเทศบาลนครนครศรีธรรมราช  ปีการศึกษา ๒๕๖๒  จำนวน ๒๙ คน ซึ่งได้มาโดยวิธีสุ่มแบบเจาะจง วิเคราะห์ข้อมูลโดยหาค่า ค่าร้อยละ ค่าเฉลี่ย  ค่าส่วนเบี่ยงเบนมาตรฐาน และสถิติเปรียบเทียบค่าเฉลี่ย สองค่าจากกลุ่มตัวอย่างกลุ่มเดียว (t-test for Paired Samples)  

ผลการศึกษา ปรากฏดังนี้

 ตอนที่ ๑  ผลการศึกษาข้อมูลพื้นฐานในการพัฒนารูปแบบการเรียนการสอนโดยใช้กลอนค่านิยม ๑๒ ประการของคนไทยเป็นสื่อเพื่อพัฒนาทักษะการอ่านออกเสียงและการอ่านจับใจความ สำหรับนักเรียนชั้นประถมศึกษาปีที่  ๔

๑.   สาเหตุของความผิดพลาดในการอ่านออกเสียงเกิดจากตัวครู  เกิดจากทางสังคม อิทธิพลของโทรทัศน์ วิทยุ รวมถึงภาษาถิ่น การใช้ภาษาของครอบครัว ชุมชน และการอ่านน้อย

๒.  สาเหตุของความผิดพลาดในการอ่านจับใจความ เกิดจากนักเรียนไม่ชอบอ่าน ไม่มีนิสัยรักการอ่าน มีทัศนคติไม่ดีต่อหนังสือ  อ่านหนังสือไม่ออกและอ่านไม่คล่อง อ่านช้า จับใจความไม่ได้

๓.  ปัญหาในการอ่านออกเสียง คือ การออกเสียงตามสำเนียงภาษาถิ่นใต้  การออกเสียงคำ               ควบกล้ำไม่ออกเสียง  ร ล ว  การออกเสียง ร และ ล สลับกัน และการออกเสียง ร และ ล ผิดที่ 

๔.  ปัญหาในการอ่านจับใจความ คือ อ่านไม่มีวัตถุประสงค์  ขาดสมาธิในการอ่าน  รู้จักคำศัพท์ไม่เพียงพอ  ไม่รู้จักวิธีในการอ่านที่ดี                         

ตอนที่ ๒  ผลการออกแบบและพัฒนารูปแบบการเรียนการสอนโดยใช้กลอนค่านิยม ๑๒  ประการของคนไทยเป็นสื่อ เพื่อพัฒนาทักษะการอ่านออกเสียงและการอ่านจับใจความ สำหรับนักเรียน      ชั้นประถมศึกษาปีที่ ๔


รูปแบบการเรียนการสอนโดยใช้กลอนค่านิยม  ๑๒  ประการของคนไทยเป็นสื่อเพื่อพัฒนาทักษะการอ่านออกเสียงและการอ่านจับใจความสำหรับนักเรียนชั้นประถมศึกษาปีที่  ๔  มีประสิทธิภาพ เท่ากับ ๘๘.๕๑/๘๖.๙๐ สูงกว่าเกณฑ์ ๘๐/๘๐

ตอนที่ ๓ ผลการนำรูปแบบการเรียนการสอนโดยใช้กลอนค่านิยม  ๑๒ ประการของคนไทย                เ ป็นสื่อเพื่อพัฒนาทักษะการอ่านออกเสียงและการอ่านจับใจความ สำหรับนักเรียนชั้นประถมศึกษาปีที่  ๔  ไปใช้

นักเรียนที่เรียนด้วยรูปแบบการเรียนการสอนโดยใช้กลอนค่านิยม  ๑๒  ประการของคนไทย เป็นสื่อเพื่อพัฒนาทักษะการอ่านออกเสียงและการอ่านจับใจความสำหรับนักเรียนชั้นประถมศึกษา          ปีที่  ๔  มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .๐๕


ตอนที่  ๔  ผลการประเมินความพึงพอใจของนักเรียนที่มีต่อรูปแบบการเรียนการสอน              โดยใช้กลอนค่านิยม ๑๒ ประการของคนไทยเป็นสื่อเพื่อพัฒนาทักษะการอ่านออกเสียงและการอ่าน        จับใจความ สำหรับนักเรียนชั้นประถมศึกษาปีที่  ๔       

ความพึงพอใจของนักเรียนที่มีต่อรูปแบบการเรียนการสอนโดยใช้กลอนค่านิยม ๑๒ ประการ ของคนไทยเป็นสื่อเพื่อพัฒนาทักษะการอ่านออกเสียงและการอ่านจับใจความ สำหรับนักเรียน          ชั้นประถมศึกษาปีที่  ๔  โดยภาพรวมอยู่ในระดับมากที่สุด มีค่าเฉลี่ย ๔.๕๙
กิตติกรรมประกาศ

การวิจัยการพัฒนารูปแบบการเรียนการสอนโดยใช้กลอนค่านิยม ๑๒ ประการของคนไทย
เป็นสื่อเพื่อพัฒนาทักษะการอ่านออกเสียงและการอ่านจับใจความ สำหรับนักเรียนชั้นประถมศึกษาปีที่ ๔  ครั้งนี้  ผู้ศึกษาได้รับคำแนะนำเป็นอย่างดียิ่งจากเชี่ยวชาญประกอบด้วย  ดร.ธารณ์  ทองงอก ตำแหน่ง อาจารย์ คณะบริหารการศึกษา มหาวิทยาลัยเชียงใหม่ ดุษฎีบัณฑิต สาขาวิจัยและการพัฒนาหลักสูตร  นายอิชณน์กร พูลสวัสดิ์  ตำแหน่งศึกษานิเทศก์ วิทยฐานะ ศึกษานิเทศก์เชี่ยวชาญ สำนักการศึกษา เทศบาลนครนครศรีธรรมราช จังหวัดนครศรีธรรมราช  นางเนตรนภา นิชานันท์ ตำแหน่งครูสอนภาษาไทย  วิทยฐานะครูเชี่ยวชาญ  โรงเรียนเทศบาลวัดท่าโพธ์ เทศบาลนครนครศรีธรรมราช จังหวัดนครศรีธรรมราช  นางพัชรี น้อยธิ ตำแหน่งครูสอนภาษาไทย  วิทยฐานะครูเชี่ยวชาญ โรงเรียนมัธยมสาธิตเมืองพัทยา  เมืองพัทยา จังหวัดชลบุรี   ผศ ปวีณา  ปรวัฒน์กุล ตำแหน่ง อาจารย์ คณะ  ครุศาสตร์ มหาวิทยาลัยราชภัฎนครศรีธรรมราช จังหวัดนครศรีธรรมราช  และคุณครูผู้สอนทุกท่านซึ่งมีความรู้และประสบการณ์ในสาขาภาษาไทยจากต่างสถานศึกษา ที่ให้ข้อคิดเห็นและข้อเสนอแนะที่เป็นประโยชน์ ทำให้การศึกษาครั้งนี้มีความถูกต้องสมบูรณ์มากที่สุด ผู้ศึกษาใคร่ขอขอบพระคุณมา ณ ที่นี้                       

ขอขอบพระคุณคณะกรรมการผู้ประเมินผลการปฏิบัติงานทุกท่าน ที่เสียสละเวลาอันมีค่าในการตรวจและประเมินรายงานในการขอมีหรือเลื่อนวิทยฐานะของผู้ศึกษา ในครั้งนี้  

ขอขอบคุณรองผู้อำนวยการสถานศึกษา รักษาการผู้อำนวยการสถานศึกษา โรงเรียนนานาชาติเทศบาลนครนครศรีธรรมราช เทศบาลนครนครศรีธรรมราช  คณะผู้บริหาร และครูโรงเรียนนานาชาติเทศบาลนครนครศรีธรรมราช  ทุกท่าน  ที่สนับสนุนช่วยเหลือให้คำแนะนำ  ให้กำลังใจ และให้ความสะดวกตลอดระยะเวลาการวิจัยครั้งนี้

คุณงามความดี และประโยชน์ของผลงานวิชาการชิ้นนี้  ผู้วิจัยขอมอบให้ผู้มีพระคุณและผู้มี              อุปการคุณทุกท่านที่ให้การสนับสนุนและเป็นกำลังใจตลอดมา 

จารุณี   พรหมอนุมัติ
